Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
Israel käy toista kuukautta sotaa, joka alkoi, -
kun Hamas hyökkäsi Etelä-Israeliin -
ja joukkomurhasi 1 400 ihmistä, pää- osin siviilejä, ja haavoitti tuhansia.
Israel ei suostu tulitaukoon -
ilman Hamasin hallussa olevien yli 240 panttivangin vapauttamista.
Yhdysvallat: Israelilla on oikeus varmistaa, että Hamas ei kykene -
enää koskaan suorittamaan lokakuun 7. päivän kaltaisia hirmutekoja.
Israel on toista kuukautta sodassa, joka alkoi, -
kun Hamasin hallitseman Gazan islamistiterroristit -
hyökkäsivät provosoimatta Etelä-Israeliin -
ja joukkomurhasivat 1 400 ihmistä, pääasiassa siviilejä.
Lisäksi terroristit haavoittivat yli 4 800:aa ihmistä -
ja sieppasivat Gazaan yli 241 israelilaista ja ulkomaalaista, -
joukossa vauvoja ja lapsia.
Israelin puolustusministeri Joav Gallant -
antoi kattavan tilannepäivityksen Gazan rintamalta. Hän korosti, -
että Israel ei lopeta toimiaan, ennen kuin islamistinen Hamas -
on saatu tuhottua sotilaallista ja hallinnollista infrastruktuuriaan -
ja johtoaan myöten.
Annamme Hamas-prikaateille raskaita iskuja.
Tuhoamme heidän infrastruktuuriaan kohde kohteelta.
Nämä alueet Gazassa -
ovat täynnä Hamasin infrastruktuuria.
Hamasin kohteet luhistuvat -
asevoimiemme päättäväisen toiminnan tuloksena.
12 Hamas-komentajaa sai surmansa.
Tavoitamme jokaisen terroristin -
aina komentoketjun huipulta kentällä toimiviin terroristeihin.
Gallant viestitti Gazan asukkaille, että Israel jatkaa toimiaan määrätietoisesti,
kunnes Hamas-johtaja Yahya Sinwar on saatu eliminoitua.
Löydämme Yahya Sinwarin ja eliminoimme hänet.
Gazalaisille sanon, että jos te ehditte hoidella Sinwarin ennen meitä, -
sota päättyy aiemmin.
Ministeri Gallant, joka puhui -
Hizbollah-johtaja Hassan Nasrallahin äskettäisen puheen jälkeen, -
lähetti selvän viestin Hizbollahille ja libanonilaisille.
Jos Nasrallah tekee virheen ja avaa sodan Israelia vastaan, -
seuraukset Libanonille ovat tuhoisat ja kohtalokkaat.
Hizbollah on jatkanut iskujaan -
Israelin pohjoisrajalla olevia sotilas- ja siviilikohteita vastaan.
Israel on tehnyt tarkkaan tiedustelu- tietoon perustuvia vastaiskuja -
Hizbollahin kohteisiin.
Mitä Libanoniin tulee, iskumme perustuvat tarkkaan tiedustelutietoon.
Näin toimimme jatkossakin. Iskemme jokaista, joka uhkaa meitä.
Jos Libanonissa tapahtuu jotain, perehdymme asiaan tarkasti.
Muuta kerrottavaa minulla ei tällä hetkellä ole.
Hizbollah on entistä valmiimpi liittymään sotaan, -
joskin se selvästi tunnustelee vielä Israelin rajapuolustusvalmiuksia.
Näin siksi, että Hamasin verinen hyökkäys Etelä-Israeliin -
vei Hizbollahilta mahdollisuudet toteuttaa yllätysisku Pohjois-Israeliin.
Nasrallahin mukaan Hizbollahilta vaaditaankin nyt kärsivällisyyttä.
Sillä, mitä rajoillamme tapahtuu, on erittäin suuri merkitys.
Vaikuttaa siltä, -
että joidenkin mielestä se, mitä rajoillamme tapahtuu, -
on suhteellisen vähäpätöistä.
Mutta todellisuudessa raja- seudullamme tapahtuu tällä hetkellä -
erittäin merkityksellisiä, suuria ja tärkeitä asioita.
Huolena on, että koossa on kaikki ainekset, -
jotta tilanne voi kärjistyä konfliktiksi tai täysimittaiseksi sodaksi.
On aivan mahdollista, että tällä rintamalla puhkeaa laajempi sota, -
ja vihollisen on otettava tämä seikka perin pohjin huomioon.
Israelin pääkaupungin Jerusalemin itäosassa -
tapahtui tänä aamuna terrori-isku, -
jossa kaksi israelilaista rajapoliisia sai eriasteisia vammoja.
Tänä aamuna klo 8.10 Isawiyahista kotoisin oleva 16-vuotias terroristi -
saapui Shalemin poliisiasemalle.
Hän ryntäsi puukko kädessään kahden rajapoliisin kimppuun.
Naispuolinen poliisi sai vakavia vammoja.
Toisen poliisin vammat vaihtelevat lievistä keskivaikeisiin.
Lähistöllä olleet rajapoliisit neutraloivat terroristin.
Vaikka tilanne arabivoittoisessa Itä- Jerusalemissa on erittäin jännittynyt, -
Israel on kyennyt estämään yritykset kärjistää tilannetta.
Jännitteet ovat niin ikään pysyneet hallinnassa myös -
niin kutsutun Länsirannan Juudeassa, Samariassa ja Jordaninlaaksossa.
Puolustusvoimat (IDF), Shin Bet ja rajapoliisi ovat sodan alettua -
pidättäneet tähän mennessä 1 300 terroristia, joista 800 kuuluu Hamasiin.
Huolimatta siitä, -
miten meneillään oleva sota käynnistyi Iranin ja Qatarin tuella, -
kansainvälinen yhteisö yrittää yhä voimakkaammin painostaa Israelia -
keskeyttämään hyökkäystoimet Gazassa.
USA:n ulkoministeri Antony Blinkenin vierailu Israelissa päättyi perjantaina.
Vierailun aikana Israelin johto -
torjui vaatimukset "humanitaarisista tauoista" Gazan taisteluihin.
Pääministeri Benjamin Netanjahu vahvisti asian -
tavatessaan ilmavoimien lentäjiä Ramonin lentotukikohdassa.
Vihollisemme tekivät virhearvion -
kuvitellessaan, että israelilaiset eivät ilmoittautuisi asepalvelukseen.
Toisin kävi, ja kaikki taistelevat nyt rinta rinnan. Haluan teidän tietävän, -
että tulitaukoa ei tule ilman panttivankien vapauttamista.
Olemme tehneet tämän selväksi niin vihollisillemme kuin ystävillemmekin.
Jatkamme, kunnes olemme kukistaneet heidät.
Meillä ei ole vaihtoehtoa.
Me kaikki varmasti tiedostamme tämän.
Kansakuntamme on yhtenäinen. Se luottaa teihin ja arvostaa työtänne.
Jatkamme yhdessä voittoon saakka.
Israelista ulkoministeri Blinken jatkoi matkaansa Jordanian Ammaniin.
Hän tapasi siellä alueen ulkoministerejä -
sekä Qatarin, Libanonin, Egyptin ja Jordanian johtoa.
Egypti on pyrkinyt viime vuosina tukahduttamaan -
Hamasin kattojärjestön, Muslimi- veljeskunnan, toiminnan Egyptissä.
Tuhansia veljeskunnan jäseniä on tapettu ja yli 150 000 vangittu.
Silti Egyptin ulkoministeri Sameh Shoukry -
vaatii nyt Gazaan välitöntä tulitaukoa ilman ennakkoehtoja.
Gazaan on saatava välitön ja kattava tulitauko, -
ilman minkäänlaisia ennakkoehtoja.
Myös Jordania on vaatinut välitöntä tulitaukoa. Näin siitä huolimatta, -
miten Jordania itse aikoinaan reagoi palestiinalaisterrorismiin, -
kuten Lontooseen ja New Yorkiin matkalla olleiden siviilikoneiden -
kaappauksiin ja pommituksiin syyskuussa 1970.
Edesmennyt kuningas Hussein -
määräsi tuolloin PLO:n hävitettäväksi Jordaniasta.
Yli 3 400 palestiinalaista tapettiin -
"mustaksi syyskuuksi" kutsutuissa taisteluissa 16.―27.9.1970.
Omasta historiastaan huolimatta -
Jordania ― jonka väestöstä noin 70 prosentilla on palestiinalaiset juuret ―
ei epäröi syyttää Israelia "sotarikoksista".
Arabimaat vaativat välitöntä tulitaukoa.
Tämä sota, jossa viattomia tapetaan ja paikkoja tuhotaan, -
on saatava loppumaan. Sitä ei tule kutsua itsepuolustukseksi.
Yhdysvaltain ulkoministeri Antony Blinken korosti, -
että Egypti ja Jordania eivät toimisi eri tavalla, kuten historiakin osoittaa.
Blinken alleviivasi, että Yhdysvallat ei vaadi Israelilta tulitaukoa -
eli pidempikestoista vihollisuuksien keskeyttämistä.
Mutta USA toivoo lyhyempiä humanitaarisia taukoja, -
joiden aikana saadaan toimitettua humanitaarisia tarvikkeita Gazaan.
Lisäksi Blinken kehotti muslimimaita lopettamaan USA:n demonisoinnin -
ja valheiden levittämisen, -
joilla lietsotaan Amerikan-vastaisuutta muslimimaailmassa.
Aktiivista kampanjointia käy muun muassa Qatar, -
joka on USA:n tärkeä Naton ulkopuolinen liittolainen.
Meiltä kaikilta, kaikilta asianosaisilta, -
vaaditaan ennen kaikkea sitä, -
että estämme toisten osapuolten demonisoinnin.
Muuten pelaamme Hamasin pillin mukaan.
Näkemyksemme mukaan tulitauko Gazassa nyt -
sallisi Hamasin jäädä paikoilleen, -
ryhmittäytyä uudelleen ja toistaa lokakuun 7. päivän kaltaiset teot.
Kiitos seurasta.
Rukoillaan rauhaa Jerusalemille ja pelastusta Israelille.
Haluan kiittää kaikkia teitä, jotka olette tukeneet työtämme lahjoituksin.
TV7 Israel toimii täysin lahjoitusvaroin.
Ilman tukeanne emme pystyisi -
toimittamaan päivittäisiä ohjelmiamme.
Kasvavien tarpeidemme vuoksi haluankin kannustaa: -
jos tuotantomme on siunannut sinua, harkitsethan lahjoittamista.
Voit lahjoittaa osoitteissa -
www.tv7.fi/lahjoita ja www.tv7israelnews.com.
Olen Jonathan Hessen. Siunattua viikkoa.
Nähdään tulevien ohjelmien parissa, jos Luoja suo.
Siihen saakka shalom Jerusalemista.
Suomennos: Sirpa Kaukonen